**LĒMUMS**

LIEPĀJĀ

|  |  |  |
| --- | --- | --- |
| 2020.gada 20.februārī | Nr.67/3  (prot. Nr.3, 31.§) | Nr.233 |

Par zemesgabala Ulmales ielā 14 nomas

līguma termiņa pagarināšanu

Lai racionāli rīkotos ar pašvaldības mantu, zemesgabalu, uz kura atrodas citai juridiskai personai piederošs ēku (būvju) nekustamais īpašums un ir noslēgts zemes nomas līgums, ievērojot, ka nomas līguma saistības ir izpildītas, pamatojoties uz likuma "Par pašvaldībām" 14.panta pirmās daļas 2.punktu, Ministru kabineta 2018.gada 19.jūnija noteikumu Nr.350 "Par publiskas personas zemes nomas un apbūves tiesības noteikumi" 7. un 17.punktu, izskatot automašīnu garāžu kooperatīvās sabiedrības "LIESMA 1" 2020.gada 29.janvāra iesniegumu, zemes nomas līgumu, kas 2010.gada 29.septembrī noslēgts starp Liepājas pilsētas pašvaldību un automašīnu garāžu kooperatīvo sabiedrību "LIESMA 1", Liepājas pilsētas pašvaldības Nekustamo īpašumu jautājumu konsultatīvās komisijas 2020.gada 3.februāra priekšlikumu (sēdes protokols Nr.2) un Liepājas pilsētas domes pastāvīgās Pilsētas attīstības komitejas 2020.gada 13.februāra lēmumu (sēdes protokols Nr.2), LIEPĀJAS PILSĒTAS DOME

N O L E M J :

1. Pagarināt automašīnu garāžu kooperatīvajai sabiedrībai "LIESMA 1" (vienotais reģistrācijas Nr.40003206666; juridiskā adrese: Ulmales iela 14, Liepāja) zemes nomas līguma par zemesgabala Ulmales ielā 14, Liepājā (kadastra Nr.1700 041 0448), 18098 kv.m platībā iznomāšanu termiņu līdz 2030.gada 14.aprīlim ēku (būvju) nekustamā īpašuma (garāžu) uzturēšanai un apsaimniekošanai.

2. Uzdot Liepājas pilsētas pašvaldības iestādei "Nekustamā īpašuma pārvalde" divu nedēļu laikā no lēmuma pieņemšanas dienas sagatavot 2010.gada 29.septembrī noslēgtajā zemes nomas līgumā par zemesgabala Ulmales ielā 14 (kadastra Nr.1700 041 0448) iznomāšanu grozījumu un izteikt līguma 2.sadaļas "LĪGUMA TERMIŅŠ" 2.1.punktu šādā redakcijā:

"2.1. Līgums stājas spēkā 2010.gada 15.aprīlī un ir noslēgts līdz 2030.gada 14.aprīlim".

3. Pilnvarot Liepājas pilsētas pašvaldības iestādes "Nekustamā īpašuma pārvalde" vadītāju parakstīt zemes nomas līguma grozījumu.

4. Gadījumā, ja automašīnu garāžu kooperatīvās sabiedrības "LIESMA 1" vainas dēļ grozījums 2010.gada 29.septembrī noslēgtajā zemes nomas līgumā par zemesgabala Ulmales ielā 14 nomu netiek noslēgts viena mēneša laikā no lēmuma pieņemšanas dienas, lēmums zaudē spēku.

5. Liepājas pilsētas pašvaldības izpilddirektora vietniekam (īpašumu jautājumos) kontrolēt lēmuma izpildi.

|  |  |  |
| --- | --- | --- |
| DOMES PRIEKŠSĒDĒTĀJS | | Jānis VILNĪTIS |
| Nosūtāms: | Nekustamā īpašuma pārvaldei, nomniekam | |